Silente najavljuje dva velika koncerta u Boogaloou i regionalnu turneju
2026-04-09 20:00 - 2026-04-11 23:00 (Europe/Zagreb) | Boogaloo, Ulica grada Vukovara 68, Zagreb, Hrvatska, 10000, Hrvatska
Zagreb, klub Boogaloo // 9. i 10. travnja 2026.

Zagreb, 18. prosinca 2025. – Bend Silente najavljuje dva velika samostalna koncerta u zagrebačkom klubu Boogaloo 9. i 10. travnja 2026.
https://photorokaj.com/silente-rasprodali-jedan-od-dva-velika-koncerta-u-zagrebackom-boogaloou-dodan-zabok-na-popis-regionalne-turneje/

Nakon što su u studenom rasprodali čak pet uzastopnih koncerata u zagrebačkom Vintage Industrial Baru, u sklopu velike regionalne turneje u prvoj polovici iduće godine Silente se vraćaju u Zagreb na dva koncerta u klubu Boogaloo.

Silente - “Bog kakvog trebam”

Bend na nastupe kreće na krilima aktualnog singla “Bog kakvog trebam” kao i ponovnog uzleta klasika “Terca na tišinu” koji se gotovo 13 godina nakon objave našao na prvom mjestu hrvatske Billboard ljestvice. Istovremeno aktualni singl Silentea “Bog kakvog trebam”, peta pjesma s nadolazećeg albuma, od same objave nalazi se među najslušanijim pjesama na nacionalnim radijima.

Bend će na koncertima provesti kroz više od desetljeće dug glazbeni put, s osvrtom na dosadašnje albume i aktualne singlove.

Upravno najavljena 2 koncerta u klubu Boogaloo dio su regionalne turneje Silentea po klubovima i koncertnim dvoranama Hrvatske i okolnih zemalja. Za sada objavljeni datumi bend vode u Podgoricu 7. veljače, Rijeku 13. veljače i Beograd 6. ožujka. Novi datumi u više država regije biti će objavljeni u narednim tjednima.

Ulaznice za koncerte u Boogaloou su u prodaji od petka 19. prosinca od 10:00 sati. Prva cijena ulaznice iznosi 22 eura po danu, a vrijedit će do 14. siječnja. Od 15. siječnja cijena će biti 25 eura. Ulaznice su dostupne u sustavu CoreEvent, Dirty Old Shopu i Rockmarku.
